Павлодар облысының әкімі мектептерде өзара сыйластық сабағын өткізуді ұсынды
DATE: 08:12, 24 Тамыз 2022 | GMT +5
TITLE: Павлодар облысының әкімі мектептерде өзара сыйластық сабағын өткізуді ұсынды
URL: https://kaz.inform.kz/news/pavlodar-oblysynyn-akimi-mektepterde-ozara-syylastyk-sabagyn-otkizudi-usyndy_a3970386/
META: DATE: 08:12, 24 Тамыз 2022 | GMT +5
TOTAL WORDS: 209
AUTHOR(S):
TEXT: «Әрине, эмоционалдық тәрбиені отбасынан бастау керек. Бұл ретте барлық жауапкершілікті мұғалімдерге жүктеп отырған жоқпын. Бірақ бүгінгі тамыз конференциясында педагогтардың қандай үлес қоса алатыны туралы айтатын боламын. Эмоционалды тәрбиенің мақсаты - баланы өз эмоцияларын түсінуге және толық білуге үйрету. Сондай-ақ басқаларға жанашырлық таныту. Егер бала жанашырлық таныта алмаса, туған жерге және отандастарына деген ыстық сезімді ояту қиын екені белгілі», - деді аймақ басшысы. Облыс әкімі эмоционалдық тәрбиеге қатысты бірнеше мысалдарға тоқталып өтті. Мәселен, америкалық ғалымдардың 20 жылдан астам жүргізген зерттеулері әлеуметтік-эмоционалдық дағдылары бар студенттер орта есеппен алғанда эмоционалдық тәрбиесіз құрдастарымен салыстырғанда стандартталған тестілер бойынша 11% жоғары балл алатынын көрсеткен. Сонымен қатар АҚШ және Еуропада ғалымдары да әлеуметтік-эмоционалдық дағдылары бар жасөспірімдер арасында есірткі қолдану және девиантты мінез-құлық жағдайлары басқа тесттобына қарағанда 6% аз екенін анықтаған. Ал психологиялық бұзылу жағдайлары 13, 5%-ға төмен болған. «Жаңалықтарда жиі шығып жатқан балалардың қатысуымен болған жан түршігерлік оқиғаларды ескеретін болсақ, дәл қазір бізге қажет нәрсе осы емес пе? Ең алдымен, әрбір балабақшаның, мектептің, колледждің және университеттің қабырғаларында жағымды және қауіпсіз климат құру керек. Ал мұны сыныптан тыс жасауға болады. Мысалы, эмпатия сабағы, өзара сыйластық сабағы немесе тіпті эмоционалды интеллект сабағы деп атауға болады. Жалпы атауы туралы ойлану керек», - деді Әбілқайыр Сқақов. Сондай-ақ ол мұндай сабақтарды мектеп қабырғасынан тыс, ашық аспан астында өткізуге болатынын атап өтті
